open-index/open-wikipedia-markdown huggingface dataset:
Australianaavikkorotta

**Australianaavikkorotta** (*Zyzomys pedunculatus*) on Muridae-heimoon kuuluva jyrsijälaji. Lajia tavataan uhanalaisena Australiassa.

## Koko ja ulkonäkö
Australianaavikkorotan ruumiinpituus voi olla 10–15 cm, ja häntä on yhtä pitkä kuin ruumis. Se voi painaa 70–120 grammaa. Lajin karvapeite on paksu, ja myös häntä on karvainen. Väriltään australianaavikkorotta on selästään kellertävän ruskea ja vatsastaan vaaleampi. Sen korvat ovat melko kookkaat.

## Levinneisyys ja elintavat
Australianaavikkorottaa tavataan ainoastaan Australiassa Pohjoisterritoriossa. Lajin luultiin jo kuolleen sukupuuttoon, kunnes siitä saatiin jälleen havaintoja vuonna 1996. Lajin elinympäristöä ovat ruohoalueet, kallioiset ja kivikkoiset alueet sekä avoimet metsät. Australianaavikkorotta on todennäköisesti yöaktiivinen eläin. Sen ravintoa ovat pääasiallisesti siemenet, mutta se voi syödä muitakin kasvinosia ja satunnaisesti selkärangattomia eläimiä. Sen lisääntymiskausi on mahdollisesti ympärivuotinen.

Australianaavikkorotta luokitellaan äärimmäisen uhanalaiseksi, ja jäljellä olevan kannan kooksi arvioidaan alle tuhat täysikasvuista yksilöä. Tärkeimmät uhat kannalle ovat elinympäristön tuhoutuminen maastopalojen vuoksi, lajia saalistavat ketut ja villiintyneet kissat ja koirat.

## Lähteet
Barbara Taylor Bradford

**Barbara Taylor Bradford** (10. toukokuuta 1933 Leeds, Englanti – 24. marraskuuta 2024) oli brittiläinen kirjailija ja toimittaja. Hän asui Yhdysvalloissa. Hänen tuotantoonsa kuuluu sisustuskirjoja ja viihderomaaneja. Romaanisarja *Rahan ruhtinatar*, *Unelmien valtiatar* ja *Nainen ylitse muiden* kertoo liike-elämässä toimivista naisista. Toimittajana Bradford kirjoitti lehtiin lähinnä sisustuksesta ja muodista.

## Suomennetut teokset
* *Rahan ruhtinatar* (*A Woman of Substance*), suom. Anu Niroma, WSOY 1982. 
* *Unelmien valtiatar* (*Hold the Dream*), suom. Anu Niroma, WSOY 1986. 
* *Naisen tahto* (*Act of Will*), suom. Anu Niroma, WSOY 1987. 
* *Nainen ylitse muiden* (*To be The Best*), suom. Anu Niroma, WSOY 1988. 
* *Hänen elämänsä naiset* (*The Women in His Life*), suom. Margit Salmenoja, WSOY 1991. 
* *Muistojensa vanki* (*Remember*), suom. Kaijamari Sivill, WSOY 1992. 
* *Enkelikasvo* (*Angel*), suom. Kaijamari Sivill, WSOY 1994. 
* *Kaikki voitettavana* (*Everything to Gain*), suom. Kristiina Drews, WSOY 1995. 
* *Ajan naamio* (*Dangerous to Know*), suom. Irmeli Ruuska, WSOY 1996. 
* *Naisen voima* (*Power of a Woman*), suom. Inkeri Wallenius, ja Hilkka Pekkanen WSOY 1998. 
* *Ystävyyden voima* (*A Sudden Change of Heart*), suom. Hanna Tarkka, WSOY 1999. 
* *Sydämesi paikka* (*Where You Belong*), suom. Kristiina Savikurki, WSOY 2000. 
* *Tie tähtiin* (*The Triumph of Katie Byrne*), suom. Päivi Paappanen, WSOY 2002. 
* *Emman salaisuus* (*Emma's Secret*), suom. Liisa Honkasaari, WSOY 2005. 
* *Pariisin viikot* (*Three Weeks in Paris*), suom. Liisa Honkasaari, WSOY 2005. 
* *Onnen yllätykset* (*Unexpected Blessings*), suom. Anja Meripirtti, WSOY 2008. 
* *Tahtonaiset* (*Just Rewards*), suom. Anja Meripirtti, WSOY 2009. 
* *Suvun vihollinen* (*Breaking the Rules*), suom. Anja Meripirtti, WSOY 2010. 
* *Cavendon Hall: muutoksen tuulia* (*The Cavendon Women*), suom. Virpi Kuusela, Harper Collins Nordic 2015. 
* *Cavendon Hall: uuden ajan portailla* (*Cavendon Hall*), suom. Virpi Kuusela, Harper Collins Nordic 2015. 
* *Cavendon Hall: sodan tuulet* (*The Cavendon Luck*), suom. Virpi Kuusela, Harper Collins Nordic 2017. 

## Lähteet
Mona Malm

**Mona Kristina Malm** (oik. **Wahlström**, o.s. **Ericsson**; 24. tammikuuta 1935 Tukholma – 12. tammikuuta 2021 Tukholma) oli ruotsalainen elokuva-, näyttämö- ja televisionäyttelijä. Hän syntyi vuonna 1935 Harald Ericssonin ja Inez o.s. Malmbergin perheeseen ja aloitti uransa Ruotsin Kuninkaallisessa draamateatterissa vuonna 1957.

## Valikoitu filmografia
* *[[Kesäyön hymyilyä]]* (1955)
* *[[Seitsemäs sinetti]]* (1957)
* *[[All These Women]]* (1964)
* *[[Heja Roland!]]* (1966)
* *[[Fanny ja Alexander]]* (1982)
* *[[Nånting levande åt Lame-Kal]]* (1988)
* *[[Den goda viljan]]* (1991)
* *[[Den tatuerade änkan]]* (1998)
* *[[Häiden jälkeen]]* (2006)

## Lähteet
Jätkänkynttilä

**Jätkänkynttilä** on perinteisesti kelosta tehty ulkotuli, joka tehdään sahaamalla kelohongan pätkän toinen pää halki neljään osaan tai poraamalla siihen reikä keskelle. Siihen saatetaan myös porata ilmareikiä alapäähän, jotta se saa ilmaa ja palaa sisältä päin niin, että siitä jää jäljelle ulkopuolen pinta. 

Jos ei ole käytettävänä keloa, niin joskus jätkänkynttilä tehdään myös uudesta pöllistä, joka on mäntyä tai kuusta. Sahattu osa on pystyssä olevan pätkän yläosassa. Sen sisälle sytytetään tuli, ja sisällä puussa oleva tervainen puu palaa ulkotulena. Sytytykseen käytetään yleensä tervaisia tikkuja, grillinsytytysnestettä tai -paloja.

Jätkänkynttilän historiasta on hyvin vähän tutkittua tietoa, mutta metsämuseo Lustosta saadun  informaation mukaan se on syntynyt Pohjois-Suomessa, jossa metsätyömiehet polttivat kuivaa Lapin keloa lämmitellessään ja valmistaessaan ruokaa metsätyömaalla. Puukynttilä muistuttaa rakovalkeata, joka palaa pitkään puun sisältämän tervan ansiosta. 1950-luvulla moottorisahojen yleistyessä alettiin valmistaa sahaamalla puupölkkyjä, joista syntyi nykyisen kaltaisia jätkänkynttilöitä. Ne asetettiin pystyyn lumihankeen palamaan. Pohjoisesta tapa levisi koristetuleksi Etelä-Suomeen.

## Lähteet

## Aiheesta muualla
*
Ola Fredricson

**Ola Fredricson** (s. 5. helmikuuta 1968) on entinen ruotsalainen jääpalloilija, nykyinen jääpallovalmentaja. 

Hän aloitti pelaajauransa kotipaikkakuntansa Nässjön joukkueessa 16-vuotiaana, jossa hän kaudella 1990-1991 oli nostamassa Nässjö IF:ää pääsarjaan eli Allsvenskaniin. Kuitenkin hän vaihtoi syksyllä 1991 ajan ruotsalaiseen suurseuraan karlstadilaiseen IF Bolticiin, jossa hän pelasi kevääseen 1997 voittaen yhden mestaruuden ja ollen lisäksi kaksi muuta kertaa loppuottelussa häiävänä osapuolena. IF Boltic oli myös menestyvä Eurooppa cup- ja Maailman cup-seura. Syksyllä 1991 hän vaihtoi seuraa eli Västerås SK:n riveihin, jossa hän saavutti kaksi Ruotsin mestaruuta. Kaikkiaan jääpallon pääsarjapelejä kertyi 773 ottelua, joissa hän teki 441 maalia. 

Claesson pelasi 1990-luvulla urallaan 79 maaottelua. Hän oli viisissä MM-kisoissa ja saavutti kolme MM:ää vuosina 1993, 1995 ja 1997. MM-otteluissa hän on tehnyt 27 ottelussa kaikkiaan 11 maalia. 

## Saavutukset
**Maajoukkueessa**
* 3 MM-kultaa: 1993, 1995 ja 1997
* 1 MM-hopea: 1991
* 1 MM-pronssi: 1999

**Seurajoukkueissa**
* 3 Ruotsin mestaruutta: 1995 IF Bolticin riveissä, 1998 ja 1999 Västerås BK:n riveissä,
* 2 Ruotsin mestaruushopeaa: 1992, ja 1993 IF Bolticin riveissä,
* Jääpallon maailmancup-mestari: 1993 Vetlandan riveissä sekä 1999 ja 2001 Hammarbyn riveissä, 
* Jääpallon Euroopan cup-mestari: 1995 ja 1996 IF Bolticin ja 1997 Västerås BK:n riveissä

**Henkilökohtaisesti**
* Vuosien 1993 ja 1995 MM-kisojen paras keskikenttäpelaaja,
* 2 kertaa Ruotsin vuoden jääpalloilija: 1993 ja 1998
* Ruotsin jääpallon Stora Grabbar #30 ja Ruotsin urheilun Stora Granbbar #203

## Lähteet
*International Bandy Database

### Viitteet
Jørgen Gustava Brandt

**Jørgen Gustava Brandt** (1929 Kööpenhamina, Tanska – 2006) oli tanskalainen kirjailija. Hänen runoutensa on kokeilevaa, sen kuvakieli värikästä, ja se sisältää runsaasti assosiaatioita. Hänen esikoisrunokokoelmansa *Korn i Pelegens* ilmestyi 1949. Lisäksi hän kirjoitti proosaa.

## Lähteet
Siekajoki

**Siekajoki** (, ) on Ruotsissa Norrbottenin läänissä Jällivaaran kunnassa sijaitseva 2 kilometriä pitkä Rånejoen sivu-uoma. 
Se saa alkunsa Siekajärvestä ja yhtyy pääuomaansa Iso Mukkassa.

## Joen kulku
Siekajoki sijaitsee neljä kilometriä Nattavaarasta kaakkoon päin. Se alkaa Siekajärvestä ja virtaa siitä pääasiassa luoteeseen päin. Joki yhtyy Rånejokeen Iso Mukkan laajan mutkan etelärantaan. Siekajoen pohjoispuolella aukeaa laaja suoalue Lukujänkä, jonka eteläpuolisessa metsässä joki virtaa.

## Luontoarvoja
Valuma-alueen maaperän yleisimmät maalajit ovat moreeni (44,6&nbsp;%), turve (45,3&nbsp;%), kalliomaa (6,4&nbsp;%) ja jäätikköjokijäänteet (1,1&nbsp;%). Alueen maankäyttöä esittävät maiden käyttöluokitukset, joiden mukaan alueella on metsämaita (58,6&nbsp;%), soita ja kosteikkoja (38,4&nbsp;%), viljelymaita (0,1&nbsp;%) ja joutomaita (0,2&nbsp;%). Näiden lisäksi on 2,7&nbsp;% vesistöjä.

## Valuma-alue
Siekajoen valuma-alueen pinta-ala on 48 neliökilometriä. Sen on 1,1 % koko Rånejoen vesistön (päävesistötunnus 7) valuma-alueesta, joka on 4&nbsp;207 neliökilometriä. Siekajoki muodostaa valuma-alueensa pääuoman alajuoksun. Siekajärven yläpuolella on kaakosta luoteeseen päin virtaava neljä kilometriä pitkä Harrijoki (), joka alkaa Venetjärvestä (*Vanásjávrre*). Järveen tulee eri ilmansuunnista puroja, joista Venetjoki voidaan katsoa kuuluvan valuma-alueen pääuomaan. Se alkaa Iso Venetvaaran (*Vanásvárre*) itäpuolella sijaitsevasta Njallasvuomasta (*Njalásáhpe*). Joen keskivirtaamaksi (MQ) on arvioitu 0,57&nbsp;kuutiometriä sekunnissa (m³/s), keskiylivirtaamaksi (MHQ) 5,45&nbsp;m³/s ja keskialivirtaamaksi (MNQ) on 0,07&nbsp;m³/s .

## Lähteet
### Huomautuksia

### Viitteet
Too Mean to Die

__NOTOC__
**Too Mean to Die** on Acceptin kuudestoista studioalbumi, joka julkaistiin 29. tammikuuta 2021.

Yhtye aloitti uuden levyn nauhoitukset maaliskuussa 2020. Koronasulkujen takia työ jouduttiin keskeyttämään keväällä hetkeksi, kunnes sitä jatkettiin etäyhtyeksien avulla. Yhtye julkaisi uudelta albumilta*[[Too Mean to Die|Too Mean To Die]]* ensimmäisen singlen, "The Undertaker" 2. lokakuuta 2020.  Kappaleesta julkaistiin samana päivänä video, joka on kuvattu hylätyssä linnassa Puolassa sekä vanhalla hautausmaalla Nashvillessä.   Kappaleen vinyylisinglen B-puolella on Oulussa 2019 taltioitu liveversio **”**Life’s A Bitch**”** -kappaleesta. 

Albumin nimikkokappale ”Too Mean To Die” julkaistiin 6.11.2020. Albumin julkaisupäivää siirrettiin koronan takia, ja alkuperäisenä jullkaisupäivänä 5. tammikuuta 2021 julkaistiin ainoastaan albumin avauskappale "Zombie Apocalypse". Albumi julkaistiin 29.1.2021.

## Kappaleet
#
#
#
#
#
#
#
#
#
#
#

## Kokoonpano
* Mark Tornillo – laulu
* Wolf Hoffmann – kitara
* Uwe Lulis – kitara
* Philip Shouse – kitara
* Martin Motnik – basso
* Christopher Williams – rummut

## Arvostelut
* Imperiumi: 9/10
* Inferno: 
* Kaaoszine: 8½/10
* V2.fi: 
* Soundi: 

## Lähteet

## Aiheesta muualla
* 
*
Litku Klemetin diskografia

Litku Klemetti on suomalainen muusikko. Hänen diskografiansa koostuu yhdeksästä studioalbumista, kahdesta EP:stä ja yhdeksästä singlestä.

## Jesufåglar

### Studioalbumit
* *Matka Ajan Rannoille* (2010)
## Zorse

### EP:t
* *Zorse* (2012)
### Singlet
* *Roads Unknown* (2012)
* *Meditation* (2013)
* *Sparkin' Junk / Zorse in Love* (2014)
### Musiikkivideot
* *Schizoid Girl* (2015)
* *Zone* (2017)
## Sateenkaarina

### EP:t
* *Bili Bara Bani Bili* (2015)
### Musiikkivideot
* *Shaktikaarina*

## Mäsä

### Studioalbumit
* *Mä&Sä* (2016)
* *Viimeisen päälle* (2017)
## Litku Klemetti & Tuntematon numero

### Studioalbumit

### Musiikkivideot
* *Horror '15* (2015)
* *Badding* (2016)
* *Danny & Kirka* (2016)
* *Litku-Show* (2017)
## Litku Klemetti
### Studioalbumit

### EP:t
* *Ankeuttaja* (Is This Art!, 2026)
### Singlet

### Musiikkivideot
* *Juna Kainuuseen* (2016)
* *T-paitakelit* (2017)
* *Yöt on unta varten* (2017)
* *Pikku-Beethoven* (2018)
* *Keijukaisvalssi* (2019)
* *Topsipuikolla aivoon* (2020)
* *Tour de France* (2021)
* *Google Earth Rock* (2021)
* *En elä* (2022)
* *Villit lupiinit* (2022)
* Sumun jälkeen (feat. Sumuposauttaja) (2024)
* Jos olisin koira (2024)

## Muut levytykset
* *Tähdenlento*. Kappale kokoelmalla *Mullan alta*. (Mullan alta -TV-sarjasta) (2019)
## Lähteet
* https://www.ifpi.fi/lista/artistit/litku+klemetti+%26+tuntematon+numero/p%C3%A4iv%C3%A4+p%C3%A4iv%C3%A4lt%C3%A4+v%C3%A4hemm%C3%A4n/
* https://www.ifpi.fi/lista/artistit/litku+klemetti/juna+kainuuseen/
* https://www.ifpi.fi/lista/artistit/litku+klemetti/taika+tapahtuu/
* https://www.ifpi.fi/lista/artistit/litku+klemetti/ding+ding+dong/
* https://www.ifpi.fi/lista/artistit/litku+klemetti/kukkia+muovipussissa/

### Viitteet
Leonídas Pelekanákis

**Leonídas Pelekanákis** (, 2. marraskuuta 1962 – 14. tammikuuta 2021) oli kreikkalainen purjehtija. Hän kilpaili vuoden 1984 kesäolympialaisissa, vuoden 2000 kesäolympialaisissa ja vuoden 2004 kesäolympialaisissa.

Pelekanákis kuoli COVID-19:ään 14. tammikuuta 2021, melkein kahden kuukauden taistelun jälkeen.

## Lähteet
Seksuaalinen pidättyvyys

**Seksuaalinen pidättyvyys** tarkoittaa vapaaehtoista tai vastentahtoista pidättymistä seksisuhteista.

Seksistä pidättyvyyden tarkoituksena voi olla säännellä joko seksuaalista aktiivisuutta sinänsä, tai sen vaikutuksia, kuten lisääntymistä ja seksitautien leviämistä.

Seksuaalinen pidättyvyys voi olla yhtäjaksoinen tai jaksottaisesti toistuva tila. Se riippuu usein henkilön iästä, sukupuolesta, aviollisesta tilanteesta, lisääntymiskyvystä ja raskaaksi tulemisen mahdollisuudesta. Lisäksi sosiokulttuuriset syyt voivat vaikuttaa yhteisön käsityksiin esimerkiksi selibaatista, neitsyydestä ja lisääntymisen lopettamisesta isoäidiksi tulon jälkeen.

Ihminen yleensä pidättyy seksistä ennen sukupuolista kypsyyttään. Nuoren pidättyvyyttä sääntelevät myös avioitumisikää ja esiaviollista seksiä koskevat säännöt ja tavat.

Avioliiton sisällä vaimo pidättyy seksistä tyypillisimmin kuukautisten ja raskauden aikana. Naimattomat ja avioituneet naiset käyttävät seksistä pidättymistä myös ehkäisykeinona, ja ajoittavat pidättyvyyden ovulaation aikaan, synnytyksen jälkeen, tai pysyvästi. Afrikassa seuraavan synnytyksen siirtäminen myöhemmäksi tällä tavoin on ollut tärkeää vastasyntyneiden selviytymiseksi.

Entisaikaan seksuaalista pidättyvyyttä on käytetty ennen kaikkea keinona rajoittaa lisääntyminen avioliittoon. Pidättyvyyttä ennen avioliittoa ja avioliiton ulkopuolella vaaditaan yleensä naisilta useammin kuin miehiltä, sillä naisella pidättyvyys suojaa epätoivotulta avioliiton ulkopuoliselta raskaudelta. AIDS-epidemian aikana 1980- ja 1990-luvuilla pidättyvyyttä suositeltiin HI-viruksen leviämisen rajoittamiseksi.

## Lähteet
Şereflikoçhisar

**Şereflikoçhisar** on piirikunta ja kaupunki Turkin Ankaran maakunnassa. Vuoden 2019 väestönlaskennassa Şereflikoçhisarin väkiluku oli 33 821.

## Lähteet

## Aiheesta muualla
Karl Gustaf Teetgren

**Karl (Carl) Gustaf Teetgren** (11. lokakuuta 1787 Pälkäne – 23. huhtikuuta 1865 Helsinki) oli suomalainen juristi ja virka- ja valtiopäivämies.

Teetgrenin vanhemmat olivat tilanomistaja Karl Fredrik Teetgren ja Eva Juliana Stierncrantz ja puoliso vuodesta 1825 Maria Ottiliana Ramsay (k. 1889), maaherra Anders Johan Ramsayn tytär. Teetgren tuli ylioppilaaksi 1805 ja suoritti tuomarintutkinnon 1808. Hän oli senaatin oikeusosaston kopisti 1811, kanslisti 1814, kirjaaja 1817, protokollasihteeri 1819 ja samalla senaatin talousosaston valtiovaraintoimituskunnan apulaisesittelijäsihteeri 1823–1829. Senaatin oikeusosaston isojakoasiain esittelijäsihteeri Teetgren oli vuodesta 1832, senaatin palveluksesta hän erosi 1853. Teetgren oli aatelissäädyssä edustaja valtiopäivillä 1863–1864.

## Lähteet
Yenimahalle

**Yenimahalle** on piirikunta Turkin Ankaran maakunnassa ja Ankaran kaupungissa. Vuoden 2019 väestönlaskennassa Yenimahallen väkiluku oli 687&nbsp;093.

## Lähteet

## Aiheesta muualla
H. C. Branner

**Hans Christian Branner** (1903 Ordrup, Tanska – 1966 Kööpenhamina, Tanska) oli tanskalainen kirjailija. Hän toimi myös kustannusvirkailijana 1923–1932. Hänen esikoisteoksensa *Legetøj* ilmestyi 1936. Se sisältää yhteiskuntarealismia ja symboliikkaa. Pohtiessaan suomennetussa teoksessa *Kukaan ei tunne yötä* eksistentialistisia kysymyksiä hän korostaa yksilön vastuuta. Hän on kirjoittanut myös kuunnelmia ja näytelmiä.

## Suomennettu teos
* *Kukaan ei tunne yötä* (*Ingen kender natten*), suom. Arto ja Kirsti Ingervo, WSOY 1971 Sarja: Aikamme kertojia. A-sarja

## Lähteet
Kale Clague

**Kale Clague** (s. 5. kesäkuuta 1998 Regina, Saskatchewan) on kanadalainen jääkiekkoilija, joka edustaa NHL-seura Winnipeg Jetsin organisaatiota. Pelipaikaltaan Clague on puolustaja. Hän on Los Angeles Kingsin toisen kierroksen varaus .

## Ura
Clague varattiin  vuonna 2013 WHL-seura Brandon Wheat Kingsiin. Hän siirtyi joukkueeseen kauden 2013-2014 lopulla ehtien pelaamaan kaksi runkosarja- sekä kolme pudotuspeliottelua. Näissä hän jäi ilman tehopisteitä. Seuraavalla kaudella Clague pelasi 20 runkosarja- sekä 12 puodtuspeliottelua. Kausi 2015-2016 oli hänelle ensimmäinen, jolla hän pelasi Wheat Kingsissä lähes täyden runkosarjan. 71 ottelussa Clague teki tehot 6+37=43. Hänet valittiin CHL Top Prospects Gameen. Wheat Kings voitti kauden päätteeksi WHL:n mestaruuden. Kesällä Los Angeles Kings varasi Claguen toisella kierroksella  51. pelaajana.

Kaudeksi 2016-2017 Clague valittiin Wheat Kingsin varakapteeniksi. Hän teki pelaamissaan 48 runkosarjaottelussa tehot 5+35=40. Hänet valittiin edustamaan Kanadan maajoukkuetta alle 20-vuotiaiden maailmanmestaruuskilpailuissa. Clague sai turnauksen seitsemässä ottelussa kuusi syöttöpistettä Kanadan joukkueen sijoittuessa toiseksi.  Clague ja Los Angeles Kings solmivat maaliskuussa 2017 kolmivuotisen tulokassopimuksen. Vielä seuraavan kauden ajan Clague pelasi WHL:ssä, jossa hänet kaupattiin kesken kauden Wheat Kingsistä Moose Jaw Warriorsiin. Hänet valittiin sarjan parhaaksi puolustajaksi. Lisäksi hän edusti toisena vuonna peräkkäin Kanadaa nuorten maailmanmestaruuskilpailuissa, joissa joukkue kirkasti edellisvuoden mitalinsa ja voitti maailmanmestaruuden.

Clague debytoi kaudella 2018-2019 ammattilaistasolla. Hän pelasi Kingsin AHL-farmiseura Ontario Reignissä 52 ottelua tehden tehot 7+22=29. Seuraavalla kaudella hän pääsi pelaamaan ensimmäisen kerran NHL:ssä, kun edusti Kingsiä neljässä runkosarjaottelussa. Suurimman osan kaudesta Clague pelasi AHL:ssä, jonka tähdistöotteluun hänet valittiin.

Joulukuussa 2021 Kings asetti Claguen waiwers-listalle, josta Montreal Canadiens poimi hänet joukkueeseensa.

## Tilastot

## Lähteet
* 

### Viitteet
Predator: Hunting Grounds

**Predator: Hunting Grounds** on IllFonicin kehittämä ja Sony Interactive Entertainmentin julkaisema ensimmäisen persoonan ammuntapeli. Se julkaistiin huhtikuussa 2020 Windowsille ja PlayStation 4:lle.

Peli sijoittuu nykyaikaan, ja on saanut innoitteita *[[Predator – saalistaja|Predator]]*-elokuvasarjan maailmasta.
## Pelaaminen
Peliä pelataan osana nelihenkistä sotilasryhmää tai Predatorina, joka yrittää löytää ja eliminoida ne. Sotilaan on tarkoitus suorittaa tehtäviä, kuten tuhota tekoälyvihollisia. Sotilaiden täytyy selvitä hengissä ja paeta Predatoria.

## Vastaanotto
Peli on saanut IGN:n arvostelussa arvosanaksi 5/10.

Peli sai Pelaaja-lehden arvostelussa arvosanaksi 4/10.

## Lähteet

## Aiheesta muualla
* Viralliset verkkosivut 
*
Otto Vilhelm Furuhjelm

**Otto Vilhelm Furuhjelm** (30. huhtikuuta 1794 Kalvola – 27. joulukuuta 1871 Nurmijärvi) oli suomalainen juristi ja virka- ja valtiopäivämies.

Furuhjelmin vanhemmat olivat tilanomistaja, kapteeni, tehtailija Johan Furuhjelm ja Ulrika Charlotta Leopold ja puoliso vuodesta 1818 Ulrika Johanna Fredrika Fock (k. 1856). Furuhjelm tuli ylioppilaaksi 1810 ja suoritti tuomarintutkinnon 1813. Hän oli kenraalikuvernöörinkanslian kopisti 1813, Turun hovioikeuden kanslisti 1814, senaatin venäjän kielen kääntäjä 1819, Postijohtokunnan sihteeri 1822–1834, luotsilaitoksen sihteeri 1836–1841 ja Venäjän valtiontilusten ministeriön suoviljelysneuvoja 1855–1864. Furuhjelm sai kollegiasessorin arvon 1826, hovineuvoksen arvon 1830, kollegineuvoksen arvon 1859 ja valtioneuvoksen arvon 1871. Hän oli aatelissäädyssä edustaja valtiopäivillä 1863–1864 ja 1867.

Furuhjelmin poikia olivat vuori-intendentti Enok Hjalmar Furuhjelm ja valtioneuvos Karl Harald Felix Furuhjelm, samoin kuin kenraaliluutnantti Johan Otto Vladimir Furuhjelm ja amiraali, Alaskan kuvernööri Hampus Furuhjelm. 

## Lähteet
Pesäpallon miesten Halli-SM 2020

**Pesäpallon Halli-SM 2020** oli Suomen Pesäpalloliiton hallimestaruuskilpailujen 27:s kausi. Kauteen osallistuvat kaikki 14 Superpesis-joukkuetta. Turnauksen lohkovaihe järjestettiin 12. tammikuuta – 1. maaliskuuta 2020. Lopputurnaus oli tarkoitus järjestää 14. – 15. maaliskuuta Kuortaneella. Lopputurnaus kuitenkin peruttiin vain kaksi päivää ennen sen alkamista koronaviruspandemian vuoksi. Näin ollen turnaus jäi lopulta ratkaisematta. 

## Joukkueet



## Sarjajärjestelmä
Alkulohkot pelattiin yksinkertaisena sarjana kahdessa neljän ja kahdessa kolmen joukkueen alkulohkossa. Lohkojako perustui joukkueiden maantieteelliseen sijoittumiseen. Alkulohkojen ottelut pelattiin hajautetusti eri puolilla Suomea. Alkulohkojen voittajat selviytyivät Kuortaneen lopputurnaukseen. Ne järjestettiin paremmuusjärjestykseen, ja paras lohkovoittaja olisi kohdannut neljänneksi parhaan sekä toiseksi paras kolmanneksi parhaan välierissä. Välierien voittajat olisivat edenneet loppuotteluun ja häviäjät pronssiotteluun. Välieriä ja mitaliotteluita olisi pelattu vain yhdet.

Lohkovaiheessa paremmuusjärjestys ratkaistiin seuraavalla kaavalla:
*1) Pisteet
*2) Voitetut ottelut
*3) Kolmen pisteen voitot
*4) Jaksoero (voitetut-hävityt)
*5) Juoksuero
*6) Voitetut jaksot
*7) Tehdyt juoksut

Lohkovoittajavertailussa noudatettiin samaa kaavaa suhteuttamalla lukemat pelattujen otteluiden määrään, sillä A ja D-lohkon voittajat olivat pelanneet alkulohkossa vähemmän otteluita kuin muut.

Ottelut käytiin säännöiltään lähes tavallisten pesäpallo-otteluiden tavoin. Supervuoropareja ei tosin käytetty, vaan tasatilanteesta seurasi suoraan kotiutuslyöntikilpailu.

## Alkulohkot





### Lohko A

Areena: Ouluhalli, Oulu

### Lohko B

Areenat: Joensuu Areena, Joensuu & Aviasport Areena, Imatra

### Lohko C

Areena: Seinäjoki-areena, Seinäjoki

### Lohko D

Areena: Tampereen Messu- ja Urheilukeskus, Tampere

### Lohkovoittajien vertailu
Välieräpareja määritettäessä joukkueiden tulokset suhteutettiin pelattujen otteluiden määrään, sillä joukkueet olivat pelanneet eri ottelumääriä.

## Lopputurnaus
### Turnauspuu

### Välierät
Välierät oli tarkoitus pelata I-mediat Areenalla, Kuortaneella 14. maaliskuuta 2020. Voittajat olisivat edenneet seuraavana päivänä järjestettävään loppuotteluun. Koko lopputurnaus kuitenkin peruttiin 12. maaliskuuta koronaviruspandemian vuoksi.

Välierissä olisivat kohdanneet Joensuun Maila ja Vimpelin Veto sekä Kouvolan Pallonlyöjät ja Pattijoen Urheilijat.

## Lähteet
Athribis (Ala-Egypti)

**Athribis** (, myös , , ; ) eli **Hut-herib/Hut-ta-heri-ib(et)** () oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Athribiteen nomokseen, jonka pääkaupunki se oli. Kaupungin rauniokumpu eli tell tunnetaan nimellä *Tell el-Atrib*.

## Maantiede

Athribis sijaitsi Niilin Tanitikos-suuhaaran eli Taniksen suuhaaran itärannalla lähellä kohtaa, jossa kyseinen haaraa erkaantui joen päähaarasta. Sen johdosta Tanitikoksen yläosaa kutsuttiin joskus latinaksi nimellä *Athribiticus Fluvius*. Kaupungin paikka on noin 50 kilometriä pohjoiseen nykyisestä Kairosta. Nykyisin paikalla sijaitsee Banhan kaupunki.

Ala-Egyptin Athribista ei tule sekoittaa toiseen Athribikseen Ylä-Egyptissä.

## Historia

Athribis on ollut olemassa jo vanhan valtakunnan ajalla. Se sai nimensä Repit (Repyt) -jumalattaresta, jonka kreikkalainen nimi oli Thrifis. Antiikin lähteistä kaupungista tiedetään vain vähän. Ammianus Marcellinus luki sen yhdeksi Niilin suiston tärkeimmistä 300-luvulla jaa. Athribis säilyi olemassa myöhäisantiikkiin saakka. Myöhäisellä roomalaisella kaudella se kuului Augustamnica secundan provinssiin. Kaupungin asukkaasta käytettiin etnonyymejä *Athribitēs* () ja *Athlibitēs* ().

Kaupungin paikalla ovat suorittaneet kaivauksia puolalaiset ja egyptiläiset arkeologit erityisesti vuosina 1957–1999.

## Rakennukset ja löydökset

Kaupunki jakaantuu arkeologisena kohteena kahteen osaan, joista käytetään nimiä *Kom A* ja *Kom Sidi Youssuf*. Varhaisimmat löydöt ajoittuvat 12. dynastian ajalle, ja suurin osa löydöistä 25. ja 30. dynastian väliselle ajalle sekä kreikkalais-roomalaiselle kaudelle. Raunioista voidaan päätellä, että kaupunkia laajennettiin ja kaunistettiin huomattavasti Ptolemaiosten aikana.

Kaupungissa oli useita temppeleitä, joista yksi oli Amenhotep III:n rakennuttama, toinen ajoittuu Ahmose II:n ajalle ja monet muut rakennettiin kreikkalais-roomalaisella kaudella. Viimeksi mainittujen piirtokirjoituksissa esiintyvät muun muassa nimet Ptolemaios XII sekä Tiberius ja tämän vaimo Julia.

Kaupungin risteävät pääkadut olivat hahmotettavissa vielä 1800-luvulla, ja vaikuttavat jakaneen kaupungin neljään osaan. Löytöihin lukeutuu myös keramiikka- ja votiiviesinetyöpajojen jäänteitä; hellenistisellä kaudella rakennettu kylpylä; roomalainen kylpylä, joka rakennettiin alun perin Juliusten-Claudiusten aikana ja uusittiin Trajanuksen ja Hadrianuksen aikana; roomalainen huvila; sekä laajoja hautausmaita kreikkalais-roomalaiselta ajalta. Vajaan kilometrin päästä kaupungin paikasta on löydetty kivilouhoksia, joista otettiin kiveä sen rakennuksiin.

Varhaisen kristillisen kauden löytöihin lukeutuvat kirkon rauniot. Se on arvioitu yhdeksi Egyptin varhaisimmista kirkoista, ja sen rakentamiseen käytettiin vanhempien rakennusten osia, kuten pylväitä.

## Lähteet

## Aiheesta muualla
Pyhä Samson

**Pyhä Samson** () oli walesiläinen piispa, jota kunnioitetaan yhtenä seitsemästä Bretagnen perustaneesta pyhimyksestä.

## Elämä
Samson oli aatelisperheen poika. Hänet lähettiin Llaniltud Fawrissa olevaan luostariin Pyhän Illtudin oppiin. Vuonna 531 Pyhä Dubricius vihki hänet papiksi. Dubricius halusi, että Samson seuraisi häntä luostarin apottina. Illtudin veljenpojat olivat myös saman luostarin munkkeja. He kadehtivat Samsonia niin paljon, että lopulta he häätivät hänet pois luostarista. Samson siirtyi Caldeyn saarella olevan luostarin apotiksi. Saariluostari oli kuitenkin hänen edeltäjänsä jäljiltä niin huonosti hoidettu, eikä hän pystynyt pitämään munkkeja kurissa ja nuhteessa. Hän lähtikin Irlantiin, missä hän uudisti luostarin ja hänet vihittiin piispaksi. Tämän jälkeen hän matkusti Cornwalliin, Scillynsaarille ja Guernseyhin.

Lopulta hän päätyi Bretagneen, missä hän perusti luostari Doliin. Hän rakensi myös itselleen erakkomajan Mont-Dolin kukkulalle, joka oli ollut aiemmin druidien uhrauspaikka. Samsonin sanotaan matkustaneen Pariisiin frankkien kuninkaalliseen tuomioistuimeen vetoamaan Bretagnen kuninkaan Judualin puolesta, jonka frankkien kuningas Kildebert I oli vanginnut. Lopulta kuningas vapautti Judualin ja antoi hänelle maata luostaria varten Dolissa. Hän on myös ollut todennäköisesti Samson syntinen (*Samson peccator episcopus*), joka vuonna 557 allekirjoitti piispanneuvoston asiakirjat Pariisissa. Hän kuoli Dolissa noin vuonna 564, ja hänet on haudattu Dol-de-Bretagnen katedraaliin.


Tiedosto:Breizh 35 - Dol - an iliz veur A.jpg|Dol-de-Bretagnen katedraali eli Saint-Samsonin katedraali
Tiedosto:Dol-de-Bretagne_(35)_Cathédrale_Saint-Samson_Sarcophage_de_Saint-Samson.jpg|Pyhän Samsonin hauta 


## Pyhän Samsonin mukaan nimettyjä paikkoja
*Samson, asumaton saari Scillynsaarilla
*Saint-Samson-sur-Rance, kunta Bretagnessa
*Saint-Samson-de-la-Roque, kunta Normandiassa

## Lähteet

## Aiheesta muualla
Athribis

**Athribis** () voi viitata seuraaviin kaupunkeihin muinaisessa Egyptissä:

* Athribis, kaupunki Ala-Egyptissä Athribiteen nomoksessa
* Athribis, kaupunki Ylä-Egyptissä Panopoliteen nomoksessa
Ismail al-Azhari

**Ismail al-Azhari** (; 30. lokakuuta 1900 – 26. elokuuta 1969) oli sudanilainen poliitikko, joka osallistui Sudanin itsenäistymiseen, toimi maansa pääministerinä 1950-luvulla ja presidenttineuvoston johdossa maan valtionpäämiehenä 10. kesäkuuta 1965 – 25. toukokuuta 1969.

Al-Azhari opiskeli Gordon Memorial Collegessa Khartoumissa, ja myöhemmin Beirutissa. Gordonissa opiskelleet järjestäytyivät poliittiseksi liikkeeksi, ja al-Azharista tuli sen puheenjohtaja vuonna 1940. Aluksi liike keskittyi sosiaalisiin ja koulutusuudistuksiin, mutta se sai enemmän poliittisia päämääriä ja keskittyi saamaan Sudanin irti Britannian vallasta ja liittoon Egyptin kanssa. Vuonna 1952 hänestä tuli NUP-puolueen puheenjohtaja. Puolue voitti ylivoimaisesti Sudanin ensimmäiset parlamenttivaalit, ja Al-Azharīista tuli Sudanin pääministeri tammikuussa 1954. Hän ilmoitti päämääräkseen Sudanin itsenäisyyden. Pian Sudanin itsenäistyttyä (vuoden 1956 alussa) hänen valtansa mureni puolueen hajotessa eri osiin.

Vuonna 1964 al-Azhari nousi uudelleen NUPin johtoon, ja 1965 hänestä tuli presidenttineuvoston puheenjohtaja eli Sudanin valtionpäämies. Vuonna 1969 hänet syrjäytettiin sotilasvallankaappauksessa.

## Lähteet
Cafer Höyük

**Cafer Höyük** on kivikautinen asuinpaikka Malatyan maakunnassa 40 km Malatyasta koilliseen, nykyisessä Turkissa. Kivikautisissa löydöissä on nähtävissä obsidiaanista valmistettujen työkalujen määrän lisääntyminen ajan mukana.

## Kehitys ajan mukana
Nykykäsityksen mukaan Lähi-idän esikeraamisen neoliittisen kauden "vanha jakso" alkoi jo noin 8900 eaa, eikä 8450 eaa, niin kuin aiemmin ajateltiin  ja  jatkui täällä vuoteen 7180 eaa. Aikakauden kauden talot muistuttavat Cayonun solumaisen pohjakaavan talonrakennuskautta. Härkökaiverrukset seinissä tuovat mieleen Catal Hyuykin häränpääkuvat.  Ensimmäinen merkki domestikoidun viljan viljelystä ilmestyi pian tämän vaiheen jälkeen kauden keskivaiheilla. Ensimmäiset viljalajit olivat emmer- ja einkornvehnä. Mutta karjanhoito ilmaantui vasta myöhemmin.

## Lähteet
Radłów (Opolen voivodikunta)

**Radłów** () on maalaiskunta () Olesnon piirikunnassa Puolassa. Sen väkiluku oli vuoden 2019 lopussa 4&nbsp;229. Olesnon piirikunnan asukkaista 6,6 prosenttia asuu Radłówin kunnassa ja piirikunnan pinta-alasta 12 prosenttia kuuluu Radłówin kuntaan. 

Kylät Radłówin kunnassa ovat Biskupice, Kolonia Biskupska, Kościeliska, Ligota Oleska, Nowe Karmonki, Radłów, Sternalice, Wichrów sekä Wolęcin. Radłówin kunnan alueen läpi kulkevat valtatie 11 ja voivodikunnan tie 487. Se rajautuu Gorzów Śląskin, Krzepicen, Olesnon, Praszkan ja Rudnikin kuntiin. Radłówin pinta-alasta noin 59 prosenttia on maatalouskäytössä ja noin 36 prosenttia metsää.

Radłówin kunnan työttömyysaste oli vuoden 2018 lopussa neljä prosenttia. 

Vuoden 2019 lopussa 51,4 prosenttia Radłówin asukkaista oli naispuolisia ja 48,6 prosenttia miespuolisia. Alle 18-vuotiaat muodostivat 17,1 prosenttia kunnan väestöstä, työikäiset 64,7 prosenttia ja eläkeikäiset 18,2 prosenttia väestön keski-iän ollessa 41,2 vuotta. Vuonna 2019 Radłówin kunnassa syntyi 40 lasta. Puolan vuoden 2011 väestönlaskennassa kunnan väestöstä 28,7 prosenttia oli saksalaisia, ja saksan kielellä onkin kunnassa virallisen avustavan kielen asema. 

## Lähteet

## Aiheesta muualla

* Gmina Wiejska Radłów Opolen tilastokeskus.
Pursaklar

**Pursaklar** on piirikunta Turkin Ankaran maakunnassa ja Ankaran kaupungissa. Vuoden 2019 väestönlaskennassa Pursaklarin väkiluku oli 150&nbsp;488.

## Lähteet

## Aiheesta muualla
Yorkin piirikunta (Virginia)

**Yorkin piirikunta** () on Yhdysvaltojen Virginian osavaltiossa sijaitseva piirikunta. Sen väkiluku oli 68&nbsp;280 vuonna 2019. Piirikunnan hallintokeskus on Yorktownin kunta. Piirikunta perustettiin vuonna 1634.

## Lähteet

## Aiheesta muualla
Athribis (Ylä-Egypti)

**Athribis** (; ; myös ) eli **Hut-Repit** () oli kaupunki muinaisessa Egyptissä. Se sijaitsi Ylä-Egyptissä eli Thebaiksessa ja kuului Panopoliteen nomokseen.

## Maantiede

Athribis sijaitsi Niilin länsirannalla noin kuusi kilometriä lounaaseen nykyisestä Sohagista, lähellä nykyistä Wanninan (Waninah) kylää.

Ylä-Egyptin Athribista ei tule sekoittaa toiseen Athribikseen Ala-Egyptissä.

## Historia

Kaupungin pääkultti oli omistettu leijonanhahmoiselle Repit (Repyt) -jumalattarelle, ja sen egyptinkielinen nimi tarkoittaa ”Repitin taloa/temppeliä”. Kreikaksi jumalatar tunnettiin nimellä Thrifis.

Kaupungin arkeologiset kaivaukset aloitti William Flinders Petrie vuonna 1900. Nykyisin kaivauksia suorittaa Tübingenin yliopiston Athribis-projekti.

## Rakennukset ja löydökset

Kaupungissa oli Repitin temppeli eli niin kutsuttu Fyskonin temppeli, joka rakennettiin tai ainakin uusittiin Ptolemaios VIII Fyskonin aikana. Siihen kuului suuri porttirakennus. Temppelin lähellä oli vanhempi faarao Aprieen (Haaibre) temppeli, johon lisättiin pylon-portti ja ympärysmuuri Ptolemaios IX:n aikana.

Kokonaisuuteen kuului myös mammisi eli synnyintemppeli, niin kutsuttu Auleteen temppeli, jonka rakentamisen aloitti Ptolemaios XII Auletes, ja joka saatettiin loppuun roomalaisella kaudella keisari Hadrianuksen aikana. Sen koko oli noin 45 × 75 metriä. Siihen kuului pronaos, jossa oli kaksi kuuden pylvään riviä, esipiha sekä lukuisia huoneita.

Muihin löydöksiin lukeutuu muun muassa kreikkalais-roomalainen Asklepioksen temppeli. Siinä oli palmettikapiteeleilla varustetut pylväät, esipiha, kaksi kallioon kaiverrettua kammiota sekä syvennys kulttipatsaalle. Kaupungin läheltä on löydetty lukuisia hautoja, joista tärkeimpiin kuuluu niin kutsuttu Eläinratahauta 100-luvun lopulta jaa. Se on saanut nimensä sen kattoa koristavasta kahdesta eläinradasta.

## Lähteet

## Aiheesta muualla

* Athribis-Projekt. Universität Tübingen.
Lapinjärvi (Sangisjoki, Haaparanta)

**Lapinjärvi** () on Ruotsissa Norrbottenissa Haaparannan kunnassa Lappträskin kylässä sijaitseva järvi, joka kuuluu Sangisjoen vesistöön. Alue on kaksikielinen ja tässä artikkelissa käytetään meänkielen nimityksiä, mikäli se on järkevää.

## Maantietoa
Lapinjärvi on 2,6 kilometriä pitkä, 0,9 kilometriä leveä ja sen pinta-ala on 122 hehtaaria eli 1,22 neliökilometriä (km²). Se sijaitsee Lappträskissä varsin hajanaisesti asutun kylän keskellä. Järven ympäristö on alavaa seutua, vaikka sen länsipuolella sijaitsee moreeniharjanne. Sen korkein kohta on Ojaberget, jonka huippu kohoaa lähes 40 metriä järven yläpuolelle. Järven eteläpäässä on kaksi Vasikkaniemen erottamaa lahtea, joista läntisestä lahdesta alkaa Sangisjoki. Sangisjoen luusuan länsipuolella on kuivilleen jäänyt joenuoma, jonka väliin on jäänyt Pöllösaari. Pöllösaari on yleensä niemi eikä saari. Pohjoispäässä sijaitsee Kukasjoen joensuu. Joki on tuonut järveen paljon kiintoainetta niin, että joensuu on kurkottanut järvelle 400 metrin päähän järven rannasta. Järven pohjoispää on muutenkin eteläpäätä matalampi. Se näkyy ilmavalokuvista, joissa pohjoispäässä kasvaa runsaasti vesikasvillisuutta. Järvessä on 14 saarta, joista suurimmat seuraavat järven länsirantaa. Saarilla ei ole karttanimiä, mutta suurimmat niistä ovat 170 ja 140 metriä pitkiä. Kylän kautta ja järven itäpuolelta kulkee Sankin () ja Hietaniemen () välinen pohjois-etelä-suuntainen maantie 398. Sen pohjoispuolella kulkee itä-länsi-suuntainen Morjärven ja Karungin välinen pienempi tie. Sitä seuraa pohjoisempana Karungin kautta Haaparannalle johtava rautatie. Länsipuolen asutusta palvelee vielä lyhyt tie, joka yhdistää kaksi aiemmin mainitut tiet toisiinsa.

## Luontoarvoja
Järven lähialueella, jonka pinta-ala on 12,3 km², on metsämaata (73,2&nbsp;%), kosteikkoa (16,3&nbsp;%), joutomaata (1,5&nbsp;%), viljelymaata (0,4&nbsp;%), asutusta ja tiestöä (0,1&nbsp;%) ja vesistöä (8,5&nbsp;%). Alueen maaperässä on esimerkiksi moreenia (52,6&nbsp;%), turvetta (27,3&nbsp;%), jäätikköjokimuodostumia (0,4&nbsp;%), silttiä, hiekkaa ja soraa (3,0&nbsp;%), savea (0,3&nbsp;%), multaa (0,4&nbsp;%) ja kalliota (7,5&nbsp;%).

## Vesistösuhteet
Lapinjärvi kuuluu Sangisjoen vesistössä (päävesistötunnus 3) Sangisjoki pääuomaan ollen jokireitin läpivirtausjärvi , jonka valuma-alueen pinta-ala on 714 km². Siihen tulee Kukasjoen lisäksi sivujoen Linkanjoen vedet, joka yhtyy Kukasjokeen kilometri ennen järveä. Järven omaa lähialuetta on vain 12,3 km². Siihen sisältyy viereisen Sorttijärven pohjoispäähän laskeva laskuoja, kaakkoispäähän laskeva Myllyoja ja muutama lyhyt metsäoja. Luusuassa järven keskivirtaaman arvioidaan olevan 7,5 m³/s . Luusuasta alkava Sangisjoki laskee 21 kilometrin päässä Perämereen Sankissa () Kainuussa.

## Lähteet
### Huomautuksia

### Viitteet
Hampton (Virginia)

**Hampton** on kaupunki Virginian osavaltiossa Yhdysvalloissa. Sen väkiluku oli vuoden  väestönlaskennassa 84&nbsp;585. Hamptonin yliopisto ja Yhdysvaltain ilmavoimien Langleyn lentotukikohta sijaitsee kaupungissa. Kaupungin pormestarina toimii Donnie Tuck.

## Väestö
Kaupungin asukkaista 48,95 prosenttia on afroamerikkalaisia, 41,11 prosenttia valkoisia, 2,48 prosenttia aasialaisia ja 0,47 prosenttia intiaaneja. 1,68 prosenttia asukkaista eivät ole Yhdysvaltain kansalaisia. Kaupungin väestön keski-ikä on 36,2 vuotta.

## Kuvia kaupungista

Tiedosto:Chesapeake Avenue, Hampton - panoramio (14).jpg|Omakotitaloaluetta kaupungissa.
Tiedosto:Chesapeake Avenue, Hampton - panoramio (1).jpg|Hamptonin rantaviivaa.
Tiedosto:HAMPTON UNIVERSITY Robert C. Ogden Hall.jpg|Robert C. Ogden Hall Hamptonin yliopiston kampusalueella.


## Lähteet

## Aiheesta muualla

* Kaupungin kotisivut
Jorge Llopart

**Jordi Llopart Ribas** (5. toukokuuta 1952 El Prat de Llobregat – 11. marraskuuta 2020 Badalona) oli espanjalainen kilpakävelijä, olympiamitalisti ja Euroopan mestari.

## Elämä ja urheilu-ura

Llopart kilpaili 50 kilometrin matkalla kolmissa kesäolympialaisissa: hän ylsi Moskovassa 1980 hopealle taivuttuaan ainoastaan itäsaksalaiselle Hartwig Gauderille. Olympiamitali oli Espanjan ensimmäinen yleisurheilussa. Los Angelesissa 1984 hän sijoittui seitsemänneksi ja Soulissa 1988 13:nneksi. Barcelonan kotiolympialaisissa 1992 Llopart kantoi olympialippua kisojen avajaisissa. Llopart kilpaili myös kolmissa MM-ja neljissä EM-kilpailuissa. Prahan EM-kilpailuissa 1978 hän voitti Euroopan mestaruuden jätettyään hopealle yltänyttä Neuvostoliiton Veniamin Soldatenkoa lähes kaksi minuuttia. Llopartin Euroopan mestaruus oli Espanjan ensimmäinen.

Llopart valmensi muun muassa Daniel Plazaa ja Jesús Ángel Garcíaa. Hän sai marraskuussa 2020 vakavan sydäninfarktin, vajosi koomaan ja kuoli kolme päivää myöhemmin 11. marraskuuta 2020.

## Lähteet
* 
* 

### Viitteet

## Aiheesta muualla

*
Rockbridgen piirikunta

**Rockbridgen piirikunta** () on Yhdysvaltojen Virginian osavaltiossa sijaitseva piirikunta. Sen väkiluku oli 22&nbsp;573 vuonna 2019. Piirikunnan väkiluvultaan suurin asutuskeskus on Raphinen kunta. Piirikunta perustettiin vuonna 1777.

## Lähteet

## Aiheesta muualla
Romanian parlamenttivaalit 2020

**Romania vuoden 2020 parlamenttivaalit** pidettiin 6. joulukuuta. Niissä valittiin edustajat sekä Romanian edustajainhuoneeseen sekä senaattiin.

Vaaleissa edustajainhuoneeseen edustajat valitaan puolueiden listoilta suhteellisella vaalitavalla. Lisäksi kansallisille vähemmistöille nimetään 18 edustajaa..

Äänioikeus on kaikilla rekisteröityineillä vähintään 18-vuotiailla Romanian kansalaisilla.

Äänikynnys on 5%.

## Taustat
Ennen vaaleja Romaniaa johti PNL-johtoinen vähemmistöhallitus, joka puolestaan nousi valtaan PSD-johtoisen hallituksen kaaduttua korruptiosyytteisiin. PNL:lle povattiin vaikeuksia löytää hallituskumppaneita, vaikka se voittaisi vaalit.. Vaaleja edeltävien viiden vuoden aikana Romanialla oli ollut viisi eri pääministeriä.

Vuonna 2019 presidentti Klaus Johannis vahvisti lain, jolla sallittiin ennakkoäänestys ja kirjeäänestys ulkomailla asuville romanialaisille. Näiden romanialaisten määrä on 3,9 miljoonaa ja tämän ryhmän äänestämiseen liittyvät vaikeudet ovat olleet Romaniassa poliittinen puheenaihe..

## Tulokset
Sosiaalidemokraatit säilyttivät vaaleissa suurimman puolueen asemansa. 

Uutena puolueena parlamenttiin nousi nationalistinen ja Romanian ortodoksista kirkkoa lähellä oleva AUR.

Vaaleja seuraavana päivänä, 7. joulukuuta, pääministeri Orban erosi tehtävästään surkean vaalituloksen takia. Uudeksi virkaatekeväksi pääministeriksi nousi entinen kenraali Nicolae Ciucă..

### Hallitusneuvottelut
Vaikka sosiaalidemokraatit säilyttivät suurimman puolueen asemansa, hallitusneuvottelut käytiin PNL:n USR-PLUS:n ja RMDSZ:n välillä. Pääministeriksi nousi nousi PNL-puoluetta edustava Florin Cîțu.. 

Cîțun hallitus vannoi virkavalansa jouluaattona 2020. Sen 21 ministeristä vain yksi oli nainen, mikä nostatti kritiikkiä..

## Vaalimainoksia

Tiedosto:PNL si PSD alegeri parlamentare 2020.jpg|PSD:n (yllä) ja PNL:n (alla) bannereita Bukarestissa.
Tiedosto:USR-Plus alegeri parlamentare 2020.jpg|USR-PLUS:n vaalimainos


## Lähteet
Aitoon koulutuskeskus

**Aitoon koulutuskeskus** (**AIKK**) sijaitsee Aitoon kylässä Pälkäneellä. Koulu on ammatillinen oppilaitos.

## Historiaa
Aitoon koulutuskeskus aloitti toimintansa Louon tilalla keväällä 1921 nimellä Aitoon talous- ja puutarhakoulu. Samalla tilalle toimi yksityinen oppikoulu, jonka tiloja haluttiin käyttää kesäaikaan. Aluksi Aitoon talous- ja puutarhakoulussa pidettiin pelkästään kesäkursseja, mutta 1920-luvun lopulla kurssit pitenivät seitsemän kuukautta kestäviksi ja talviaikana järjestettiin lyhyempiä kotitalouskursseja. 

Maatalousopettaja Anna Tapion perustama maatalousoppilaitos Anna Tapion koulu erkaantui Aitoon talous- ja puutarhakoulusta 1930-luvulla, ja se toimii nykyisinkin Louon tilalla. Samalla Aitoon talous- ja puutarhakoulu siirtyi vuokratiloihin Knaapin tilalle. Vuonna 1949 koulu sai emäntäkoulun oikeudet, ja koulua ylläpitämään perustettiin yhtiö nimeltä Aitoon Emäntäkoulu Oy. 

Vuonna 1988 koulun nimi muuttui Aitoon emäntäkoulusta Aitoon kotitalousoppilaitokseksi. Samoihin aikoihin koulun toiminta oli uhattuna, kun sen oppilasmäärä oli laskenut hyvin alhaiseksi ja koulu uhattiin lakkauttaa. Eduskunta kuitenkin kumosi Suomen hallituksen tekemän lakkautuspäätöksen. 

Vuonna 1990 koulussa aloitettiin ammatillinen erityisopetus, ja vuonna 1998 siitä tuli ammatillinen erityisoppilaitos. Koulun nimi muuttui nykyiselleen vuonna 2006. 

Nykyisin Aitoon koulutuskeskuksella on toimipiste Tampereella. Vuonna 2021 koulu täytti sata vuotta. 

## Lähteet

## Aiheesta muualla
* Koulun kotisivut
Rajmohan Gandhi

**Rajmohan Gandhi** (s. 7. elokuuta 1935) on intialainen historioitsija, professori ja poliitikko. Hän on Mahatma Gandhin pojan Devdasin poika, hänen äitinsä Lakshmin isä on C. Rajagopalachari.

Gandhi opiskeli taloustiedettä St. Stephen's Collegessa saavuttaen M.A. -oppiarvon vuonna 1956. Valmistuttuaan hän matkusti Edinburghiin, jossa hän työskenteli The Scotsman -lehden toimittajana ja kiinnostui moraalisesta varustautumisesta (MRA). MRA:n innostamana hän matkusti eri ympäri maailmaa levittäen sen sanomaa. MRA-liikkeen parista hän löysi myös vaimonsa Ushan. Vuonna 1964 hän palasi Intiaan perustaen oman viikoittaisen lehtensä nimeltä Himmat, joka ajautui usein vaikeuksiin kritisoidessaan Indira Gandhin hallintoa. Himmat lopetti toimintansa vuonna 1981, jolloin Gandhi siirtyi Madras Indian Expressin toimittajaksi.

Gandhi asettui ehdolle vuoden 1989 parlamenttivaaleissa Amethin vaalipiiristä, joissa hänen vastaehdokkaansa oli pääministeri Rajiv Gandhi. Rajmohan Gandhi edusti Vishwanath Pratap Singhin oppositioliittoumaa ja kritisoi Rajiv Gandhin hallitusta korruptoituneeksi ja epädemokraattiseksi. Rajmohan Gandhi hävisi vaaleissa, mutta hänet valittiin edustajaksi Rajya Sabhaan 23. maaliskuuta 1990. Hän lopetti tehtävässään 4. heinäkuuta 1992. Hän liittyi Aam Aadmi Partyn jäseneksi vuonna 2014, kehuttuaan puoluetta ruohonjuuritason työstä ja pelottomasta korruption vastustamisesta. Hän oli ehdolla vuoden 2014 parlamenttivaaleissa Itä-Delhin vaalipiiristä, mutta hävisi Intian kansanpuolueen Maheish Girrille.

Gandhille myönnettiin vuonna 2012 Vishwa Gujarati Samaj -järjestön Sardar Patel Vishwa Pratibha Award -palkinto. Professorina Gandhi on puolustanut isoisäänsä Mahatma Gandhia rasismiväitteiltä selittäen niiden jättävän ajan kontekstin huomioimatta. Hän on myös väittänyt Intian vuosien 2019–2020 kansalaisuusmielenosoitusten pelastaneen maan kansallisen kunnian.

## Lähteet

## Aiheesta muualla
Charles Cityn piirikunta

**Charles Cityn piirikunta** () on Yhdysvaltojen Virginian osavaltiossa sijaitseva piirikunta. Sen väkiluku oli 6&nbsp;963 vuonna 2019. Piirikunnan hallintokeskus on Charles Cityn kunta. Piirikunta perustettiin vuonna 1619.

## Lähteet

## Aiheesta muualla
Buena Vista (Virginia)

**Buena Vista** on kaupunki Virginian osavaltiossa Yhdysvalloissa. Sen väkiluku oli vuoden  väestönlaskennassa 6&nbsp;650. Buena Vistaa ympäröi Rockbridgen piirikunta. Kaupungin pormestarina toimii William Fitzgerald.

## Väestö
Kaupungin asukkaista 89,20 prosenttia on valkoisia, 7,28 prosenttia afroamerikkalaisia, 1,90 prosenttia aasialaisia ja 0,09 prosenttia intiaaneja. 0,68 prosenttia asukkaista eivät ole Yhdysvaltain kansalaisia. Kaupungin väestön keski-ikä on 35,5 vuotta.

## Kuvia kaupungista

Tiedosto:SVU Durham.jpg|Southern Virginia University.
Tiedosto:Buena Vista Presbyterian Church.jpg|Buena Vistan presbyteriaaninen kirkko.
Tiedosto:Buena Vista city hall.jpg|Kaupungintalo.


## Lähteet

## Aiheesta muualla

* Kaupungin kotisivut
Lucien Nedzi

**Lucien Norbert Nedzi** (28. toukokuuta 1925 Hamtramck – 9. kesäkuuta 2025) oli yhdysvaltalainen demokraattisen puolueen poliitikko.

Nedzi palveli toisessa maailmansodassa ja Korean sodassa. Hän sai oikeustieteen tohtorin arvon Michiganin yliopistosta vuonna 1951. Hän sai juristinoikeudet Michiganin osavaltiossa tammikuussa 1952 ja District of Columbiassa vuonna 1977. Vuosina 1960 ja 1968 Nedzi oli edustajana demokraattipuolueen kansalliskonventeissa. Hän pääsi Yhdysvaltain edustajainhuoneeseen vuonna 1961 Thaddeus M. Machrowiczin erottua täyttämättä jääneelle paikalle. Hän istui edustajainhuoneen jäsenenä tammikuuhun 1981 saakka eikä asettunut enää uudelleen ehdolle vuonna 1980.

## Lähteet
Fauquierin piirikunta

**Fauquier piirikunta** () on Yhdysvaltojen Virginian osavaltiossa sijaitseva piirikunta. Sen väkiluku oli 71&nbsp;222 vuonna 2019. Piirikunnan hallintokeskus on Warrentonin kunta. Piirikunta perustettiin vuonna 1759.

## Lähteet

## Aiheesta muualla
Yorkin piirikunta

**Yorkin piirikunta** () -nimisiä piirikuntia ovat:

* Yorkin piirikunta, piirikunta Etelä-Carolinassa, Yhdysvalloissa
* Yorkin piirikunta, piirikunta Mainessa, Yhdysvalloissa
* Yorkin piirikunta, piirikunta Nebraskassa, Yhdysvalloissa
* Yorkin piirikunta, piirikunta Pennsylvaniassa, Yhdysvalloissa
* Yorkin piirikunta, piirikunta Virginiassa, Yhdysvalloissa.
Eloy (albumi)

**Eloy** on saksalaisen Eloyn esikoisalbumi.

## Kappaleet

### A-Puoli
#  
# 
# 

### B-Puoli
# 
# 
#  
# 

### Vuoden 1997 CD-version (Second Battle) bonuskappaleet
#  
# 
# 

### Vuoden 2008 Remastered Edition bonus tracks
#  
# 
# 

## Kokoonpano
* Erich Schriever – laulu, kosketinsoittimet
* Frank Bornemann – kitara, huuliharppu, lyömäsoittimet
* Manfred Wieczorke – kitara, taustalaulu, basso
* Wolfgang Stocker – basso
* Helmuth Draht – rummut

## Arviot
* Allmusic: 

## Lähteet

## Aiheesta muualla
* ''Eloy'' discogs.com -sivustolla
* progarchives.com -sivustolla
Emporia (Virginia)

**Emporia** on kaupunki Virginian osavaltiossa Yhdysvalloissa. Sen väkiluku oli vuoden  väestönlaskennassa 5&nbsp;927. Emporiaa ympäröi Greensvillen piirikunta. Kaupungin pormestarina toimii Carolyn Carey.

## Väestö
Kaupungin asukkaista 63,21 prosenttia on afroamerikkalaisia, 28,02 prosenttia valkoisia, 0,26 prosenttia aasialaisia ja 0,07 prosenttia intiaaneja. 1,78 prosenttia asukkaista eivät ole Yhdysvaltain kansalaisia. Kaupungin väestön keski-ikä on 35,4 vuotta.

## Kuvia kaupungista

Tiedosto:Citizen’s National Bank; Emporia, VA-1.jpg|Citizen’s National -pankki
Tiedosto:Greensville Emporia Courthouse.jpg|Greensvillen piirikunnan oikeustalo kaupungissa.
Tiedosto:Village View (Close-Up) in Emporia, Virginia.jpg|Village Viewin kartano.


## Lähteet

## Aiheesta muualla

* Kaupungin kotisivut
Vuoden kuoronjohtaja

**Vuoden kuoronjohtaja -palkinto** on Suomen kuoronjohtajayhdistyksen vuotuinen tunnustuspalkinto meritoituneelle suomalaiselle kuoronjohtajalle. Palkinto on jaettu vuodesta 1995 alkaen.

## Palkinnon saajat

* 2026 Jouni Rissanen
* 2025 Visa Yrjölä
* 2024 Elisa Huovinen
* 2023 Dani Juris
* 2022 Nils Schweckendiek
* 2021 Kaija Viitasalo
* 2020 Teemu Honkanen
* 2019 Merzi Rajala
* 2018 Saara Aittakumpu
* 2017 Markus Yli-Jokipii
* 2016 Anneli Julen
* 2015 Esko Kallio
* 2014 Eric-Olof Söderström
* 2013 Hannu Norjanen
* 2012 Juha Kuivanen
* 2011 Ognian Vassilev
* 2010 Pasi Hyökki
* 2009 Timo Lehtovaara
* 2008 Kari Turunen
* 2007 Kari Pappinen
* 2006 Marjukka Riihimäki
* 2005 Pekka Kostiainen
* 2004 Rita Varonen
* 2003 Tapani Tirilä
* 2002 Tauno Satomaa
* 2001 Seppo Murto
* 2000 Jani Siven
* 1999 Timo Nuoranne
* 1998 Heikki Liimola
* 1997 Astrid Riska
* 1996 Matti Hyökki
* 1995 Kari Ala-Pöllänen

## Lähteet